94. Senderisme en tren: Queralbs- Collet de les Barraques - Pas dels Lladres -Vallcebollera - Osseja
Gran travessa que ens portarà des de Queralbs a travessar els Pirineus pel Pas dels Lladres o Coll de Queralbs fins a la vila d'Osseja, a l'Alta Cerdanya.
És una ruta llarga però molt variada, amb trams de boscos i prats alpins amb al.licients patrimonials. La ruta passa per diverses esglésies romàniques, com la de Sant Esteve (Queralbs) i les de Sant Bernabeu i Sant Félix (Vallsebollera).
Podem dividir la travessa en dues jornades fent nit a Vallsebollera, on ens podem allotjar a 'encantador hotel 'Auberge Les Ecureuils', establiment on, a part de passar la nit, podrem llogar cavalls, informar-nos de rutes per la zona o pendre alguna cosa al bar rústic de l'establiment.
DIFICULTAT
Considerem la caminada difícil per la llargària del recorregut i el desnivell. A més a més cal tenir en compte que traspassem un coll de més de 2.500m i que caminarem força estona per paratges d'alta muntanya i sovint solitaris.
El tram entre el Pas dels Lladres i la capella de Sant Bernabeu pot ser confús. Seguirem bona estona el llit del torrent de la Tosca però l'abandonarem després per seguir per pistes amb diverses bifurcacions. Cal estar atents.
SENDERS
Bona part del recorregut va per senders abalisats.
1.Queralbs-Collet de les Barraques: GR-11 (pintura blanca i vermella)
2.Collet de les Barraques-Pas dels Lladres: SL (pintura blanca i verda)
3.Pas dels Lladres-Sant Bernabeu SENSE MARQUES (part confús, amb creuaments de pistes).
4.Sant Bernabeu-Vallcebollera-Osseja: marques grogues i pals indicadors.
No trobarem marques (només algunes fletxes blanques) entre el Pas dels Lladres i la capella de Sant Bernabeu, prop de Vallcebollera.
Des de Sant Bernabeu farem el Camí de Sant Bernabeu, marcat amb pintura groga i senyals verds fins a Vallcebollera, des d'on seguirem el 'Chemin des Ardoisières' (pals i pintura groga) fins a Osseja.
ELS TRENS
Sortida: Estació del Cremallera de Núria.
Arribada: Estació del Tren Groc d'Osseja.